NUUS Archives - Lapa Uitgewers
Koop ‘n e-boek
by Lapa Redakteur on December 13, 2018 0 Comments
1. Go n
2. Go to the ebook category on the web page and select the section in which you want to buy an ebook.
3. Then click on the book you’d like to read and then click on “Add to Basket”.
I have placed your books in your basket, click on the shopping cart icon in the top right corner.
5. All your books will then be in your basket. If you’re satisfied, click on pay.
6. You are now taken to a sheet where you have to complete all your details. Fill in all and click pay.
7. Now you have a payment point where you can pay by debit or credit card. No card details are stored and will take you to your own bank portal where you enter your bank details and bank password.
8. Complete all the steps and then your purchases have been completed!
Hoe om ‘n e-boek af te laai?
<h4>Hoe om ‘n e-boek af te laai? </h4>
1. Teken in op LAPA se webblad deur jou eposadres en wagwoord in te vul. Klik hier om in te teken
2. Klik dan op die profielikoon regs bo op die skerm.
3. Jy sal sien as jy daarop klik dat jou naam en die woorde “teken uit” dan daar sal verskyn. Klik op jou naam.
4. Dit neem jou dan na jou bestellinggeskiedenis en eboekrak. Klik op eboekrak.
5. Jy sal sien dat die eboeke wat jy aangekoop het dan daar verskyn. Klik op die aflaaiskakel en maak dan die eboek oop in Abobe Digital Editions. Laai Adobe Digital Editions hier af.
6. Lees na hartelus!
5 Dinge wat ek mis van Suid-Afrika
by LAPA Uitgewers on October 29, 2018 0 Comments
5 Dinge wat ek mis van Suid-Afrika deur Alma Carstens
Wanneer ’n mens in ’n ander land bly, raak jy geleidelik gewoond aan die dinge om jou. Aanvanklik is alles vreemd, maar mettertyd raak die kos, kultuur en gewoontes van jou nuwe land die norm. Dit beteken nie dat mens nie meer na jou eie land verlang nie, dis maar net dat die gemis effens afneem met die tyd. En dis eers na ’n besoek aan Suid-Afrika dat mens weer intens bewus word van die gemis.
Die eerste tien jaar nadat ons uit Suid-Afrika verhuis het, het ons in Afrika lande gewoon. Daar het ons al daaraan gewoond geraak om sonder sekere Suid-Afrikaanse alledaagshede klaar te kom.
Onderhoud met Nellie Alberts
by LAPA Uitgewers on October 22, 2018 0 Comments
1. Wat is jou kwalifikasies of in watse rigting was jy werksaam voor jy begin skryf het?
Ek het ‘n BA-graad met Afr.-Ndl as een hoofvak en ‘n honneursgraad in Engels; het vir 14 jaar Engels vir hoërskoolleerders gegee; toe ‘n naaldwerkwinkel bedryf vir 17 jaar; toe “afgetree” op 52 terwyl ek versorgingswerk in Engeland gedoen het. Ek is ‘n San-van-alles; stel in baie goed belang.
Skryf jy nou voltyds of handhaaf jy steeds ‘n balans tussen skryf en werk?
Ek “werk” nie, maar doen proeflees- en redigeerwerk vir ‘n privaatuitgewer (en enigiemand anders) en soms is ons nogal besig. Dis baie interessant, want die onderwerpe is geweldig uiteenlopend: Een maand werk jy met ‘n familiegeskiedenis, die volgende is ‘n boek oor borsvoeding of ‘n Weskusdorpie. Ek stel ook registers en bronnelyste vir boeke op. As ons ‘n boek persgereed moet kry, bly die skrywery maar agter.
Alta Cloete se blog oor haar reis na Australië
by LAPA Uitgewers on October 17, 2018 0 Comments
Ek is nie ’n besonder goeie reisiger nie. Die lang vlugte kry my op allerhande maniere onder. Ek raak ongelooflik angstig op lughawens, selfs al verloop alles seepglad. (Doeanebeamptes word nou eenmaal nie vir hulle sosiale vaardighede aangestel nie!) Die proses om betyds ’n visum te kry, is elke keer vir my ’n marteling. (Nee, dis nie heeltemal so eenvoudig soos om net betyds aansoek te doen nie.)
Uittreksel uit ‘Losprys’
by LAPA Uitgewers on October 11, 2018 0 Comments
“Weet jy wat is ’n trosbom, Zap?” Adjudant Enzo Ariefdien kyk na die wit bordjie: Welcome to Republic of Hout Bay, en stuur die Nissan Tiida om die slap draai na regs.
Uit die hoek van sy oog sien hy die beweging van sersant Fikiswa Zaphalala se kop. “Nee.”
Gewoonlik ontmoet sy Afrikaans en haar Engels mekaar heel gemoedelik in die middel, maar nie altyd nie. “’n Cluster bomb.”
“Nog steeds nee.”
“Dis ’n groot bom vol van ’n klomp kleiner bommetjies. Soos wat dit nou val, maak dit in die lug oop en skiet al hierdie bommetjies uit.
Gewoonlik ontplof dit ’n entjie bokant die grond sodat dit so ’n scattereffek van verwoesting veroorsaak.”
Onderhoud met Ciska Olivier
by LAPA Uitgewers on September 17, 2018 0 Comments
1. Wat staan nie in jou biografie nie, wat jy voel lesers ook van jou moet weet?
Ons hou van dress-up parties en bietjie uithaak.
2. Wat is die vernederendste oomblik in jou lewe gewees?
Toe ek op skool by ’n sokkie op ’n stoel moes klim (kan nie eens onthou hoekom nie), my romp vasgetrap en neergeslaan het voor almal.
3. Wat is die eerste boek wat jy gelees en wat is die mees onlangse boek wat jy gelees het?
1ste boek: Adrenalien – Leon van Nierop (gevolg deur Ena Murray se hele reeks)
Onlangse boek: Jy is myne alleen – Petronel Louw
Proestukkie: Net myne deur Susan Olivier
by LAPA Uitgewers on September 14, 2018 0 Comments
Net myne deur Susan Olivier
“Dis Human. Net so sexy soos Francois, maar hy val nie in my smaak nie. Te arrogant. Te seker van homself. Dink hy is beter as ander. Ek staan in elk geval nie ’n kat se kans by hom nie. Daar is gewoonlik nie staanplek naby hom nie. Soos jy sien, is hy altyd omring deur meisies. Francois sê dis ’n pyn om saam met hom uit te gaan. Wildvreemde meisies sluit ongenooid by die geselskap aan. Daarom kuier ons nooit saam nie.” Mariaan se mond trek in ’n snedige lyn. “Die blondekop-ou is Ciska se toyboy. Hy is so oud soos Human.” Sy beduie na voor. “Ek gaan nader beweeg.”
“Netnou jaag hulle jou weg as julle jou sien.”
Onderhoud met Leandra Naudé
by LAPA Uitgewers on September 3, 2018 0 Comments
Leandra Naudé skrywer van ‘Reis deur die hart’ vertel vir ons bietjie meer oor skrywers en boeke waarvan sy hou!
– Watter drie skrywers se boeke sal jy graag met vakansie wou saamneem?
Nora Roberts, Chanette Paul en Diana Gabaldon.
– Watter drie skrywers het jou die meeste beïnvloed?
Eleonor Baker, Chanette Paul en Dalene Matthee.
-Wat is die interessantste boek wat jy hierdie afgelope jaar gekoop het?
“The Book Thief” deur Markus Zusak.
-Wat is jou vyf gunstelingboeke ooit?
Net vyf??? “Verspeelde werklikheid” deur Eleonor Baker, “Kringe in die bos” deur Daleen Mathee, Die Arkady Renko-reeks van Martin Cruz Smith, “If tomorrow comes” van Sidney Sheldon, “Lord of the Rings” van J.R.R. Tolkien en die Harry Potter-reeks deur J.K. Rowling en dan ook die Will Trent-reeks van Karen Slaughter.
Proestukkie uit ‘Nuwe drome’
Isao Keyser se glimlag laat dieselfde warm lamheid van netnou deur Katja se lyf stroom, hierdie keer net heftiger.
“Ek kon nie help om jou pragtige glimlag van die verhoog af raak te sien nie. Dis net so betowerend soos Julia Roberts s’n in ‘Pretty Woman’.”
Katja voel ’n gloed teen haar nek vlam vat.
“Ek … o, baie dankie.” Sy voel lus om haarself te skop. Wat moet die man van haar dink?
Sy klink soos ’n bakvissie. Isao maak ’n effense buiginkie. “My plesier. Dis nie ’n pickup line nie, hoor. Jy lyk werklik baie soos Julia Roberts.”